Vestre Kanalgate 12 (Moss)

**Vestre kanalgate 12** er et bevart hus som ligger ved Kanalen i Moss. Huset befinner seg i en liten gate som begynner nord ved starten av Bråtengata og går parallelt opp og ut til Logns plass. Tidligere munnet Vestre Kanalgate med Helgerødgata på vestsiden av gården til A. Riis (ved "Riishjørnet"), men grunnet utbygging og utvidelse av Moss Glassverk er utmunningen borte. Huset er en del av en trehusbebyggelse av 1- og 2-etasjes hus som tok plass på 1800-tallet, med en bakgård og inngangsparti mot Vestre Kanalgate. Mange av bygningene i strøket har beholdt bakgårdsmiljøet som kom til uttrykk etter byggingen av husene i denne gata. Sammen med flere andre hus ligger Vestre Kanalgate 12 på østsiden av Vestre Kanalgate, og står fortsatt etter disse årene. Husene på vestsiden av gata ble revet ned for å gi plass til utvidelsen av Moss Glassverk etter 2. verdenskrig.

Vestre Kanalgate 12 har hatt flere ulike navn opp gjennom årene (se tabellen under):

I dag står bygget som et kulturminne med kulturminne ID 237557-0, og er vernet gjennom Plan- og bygningsloven (PBL). Den er regulert for bevaring på bakgrunn av sin kulturhistoriske verdi som arbeiderstrøk fra 1800-tallet. Bygget var også gjennom 2015 til 2016 en del av hensynssone H570 for kommunedelplan for Moss sentrum. 

### Generell informasjon

## Byggestil og utforming
Vestre Kanalgate 12 ble oppført før 1893 som en trebygning i empirestil, med et areal på 165,4 m2. Empirestilen kjennetegnes av en enkel og symmetrisk utforming, ofte med lite dekorasjon og bygget i treverk. Disse trekkene er tydelige i Vestre Kanalgate 12, da bygget fremstår som et klassisk eksempel på denne stilarten. Huset ligger tett blant andre trehus fra 1800-tallet, i et område med bygninger på 1 til 2 etasjer. Fra luften har bygget en L-form, der inngangspartiet ligger mellom de to delene av bygget. På baksiden (mot Logns plass) ser man et blåmalt hus med en enkel og gammeldags fasade, mens forsiden (mot Vestre Kanalgate) har en port som leder inn til bakgården. Opprinnelig ble huset brukt som en arbeiderbolig, men er i dag en enebolig som er tinglyst og registrert i SEFRAK. Gjennom årene har flere oppgraderinger funnet sted, blant annet utskifting av vinduene i 1937, og renoveringer av septiktank og vannledninger i perioden 1937 til 1997 (se listen under). 

## Historie
Vestre Kanalgate 12 er et hus med en god del historie knyttet til seg, spesielt rundt Moss Glassverk og Kanalen i Moss. Allerede i første halvdel av 1800-tallet rundt 1821 ble huset bygget som en arbeiderbolig, med Hans Pedersen som første beboer. Bygget er i senere tider omtalt som et våningshus og til slutt enebolig. Før het hele området rundt kanalen hvor huset ble bygget på, Værlesanden. Tidlig på 1800-tallet var de aller fleste som levde langs Vestre Kanalgate fattige fiskere og strandsittere. Gaten fikk aller først navnet Vestre Sandsgade som et resultat av området rundt. Før kanalen i Moss ble bygget ut i 1855, var ikke området noe annet enn en slette som tidvis brakte høyvann over seg og gjorde det umulig for utbyggingen av bygninger. Konsekvensen av dette var at området på vestre og østre side av sanden ble brukt til boliger istedenfor. "Sandsgaden" kommer av at gaten grenset det som før var sandlinjen som lå på vestre side, dermed Vestre Sandsgaden. Etter utbyggingen av kanalbrua og utgravingen av selve kanalen, var det ikke lenger sand som skillet Mossesundet og Værlebukta. Da ble gaten en stund senere omdøpt til Vestre Kanalgade i 1882. Navnet viste den geografiske beliggenheten til kanalområdet som nå var dannet, i motsetning til sandlinjen som var før.

Vestre Kanalgate har lenge vært arbeiderboliger med bakgårdsmiljø som er opprettholdt til moderne tider. Moss Glassverk har vært en storprodusent i denne sammenheng og var en av de største arbeidsgiverne i området på den tiden. Arbeiderne som bodde i Vestre Kanalgate var hovedsakelig ansatt her, da arbeiderboligene var spesielt bygget og tilrettelagt for arbeiderne i nærheten av deres arbeidsplass. Vestre Kanalgate 12 fungerte som en slik bolig, og det var lett for arbeiderne å pendle til Moss Glassverk. Disse boligene var ofte enkle, men funksjonelle, og ga arbeidere og familiene deres et sted å bo nær fabrikken. Senere etter 2. verdenskrig utvidet Moss Glassverk seg, og husene på vestsiden av Vestre Kanalgate ble revet ned. Husene på vestre side av gata ble revet ned på starten av 1970-tallet for bebyggelsen av blant annet oljetanker. I dag er er boligstrøket bare på den østre siden av gata.

Utover årene fikk arbeiderboligene, inkludert Vestre Kanalgate 12 renovasjoner og oppgraderinger. Til slutt etter nedleggelsen av Moss Glassverk i 1999, ble boligene omgjort til eneboliger sammen med andre nye boligstrøk som ble dannet i området rundt glassverket.

## Beboere

### Folketellingen 1910

* I Arbeiderblad mandag 21. september 1939 står det at Louise Kristoffersen vant finalen i tennis på Jordal i Oslo mot Aase Knutsen.
* I Ringerikes blad den 6. mars 1909 var det reklamert om blomstergjødsling som ble anbefalt å få hos Marie Kristoffersen Storgdt. Det ble også reklamert "Blankolin Blue Stear Zebra Ovnsssværte" hos Marie Kristoffersen Storgt.

### Folketellingen 1900

### Folketellingen 1885

* I Moss avis 12. februar 1900 står det om Olaf Samulsen som deltok i et skirenn dagen før, for 14 - 16 åringer (16 år). Her kom han på førsteplass.

### Folketellingen 1870

## Referanser